ଅର୍ଚ୍ଚନା ଗୁପ୍ତା ଜଣେ ଭାରତୀୟ ଅଭିନେତ୍ରୀ ଏବଂ ମୁମ୍ବାଇର ଜଣେ ମଡେଲ୍ । ସେ ତାମିଲ, କନ୍ନଡ଼, ମାଲାୟାଲମ୍ ଏବଂ ତେଲୁଗୁ କଥାଚିତ୍ର ଜଗତରେ କାମ କରନ୍ତି । ସେ ଏକ ଋଷିୟ କଥାଚିତ୍ରରେ ମଧ୍ୟ କାମ କରିଛନ୍ତି । ସେ ନିକଟରେ ଅରବାଜ ଖାନ, ରିୟା ସେନ, ଫ୍ରେଡି ଦାରୁୱାଲା, ତନୁଜ ଭାଇୱାନି ଆଦି କଳାକାରଙ୍କ ସହିତ ଜି୫ରେ ପ୍ରସାରିତ ଏକ ୱେବ୍ ସିରିଜ୍ ପଏଜନ୍‌ରେ କାମ କରିଛନ୍ତି । ମନିଶ ପଲ୍‌ଙ୍କ ସହିତ ସେ କ୍ଷୁଦ୍ର ଚଳଚ୍ଚିତ୍ର ବଞ୍ଜାରାରେ କାମ କରିବା ସହିତ ସେ ମଞ୍ଚ ଅଭିନୟରେ ସକ୍ରିୟ ଅଛନ୍ତି । ବ୍ୟକ୍ତିଗତ ଜୀବନ ଅର୍ଚ୍ଚନା ଆଗ୍ରାରେ ଜନ୍ମଗ୍ରହଣ କରିଥିଲେ ଏବଂ ପରେ ଜଣେ ମଡେଲ ତଥା କଥାଚିତ୍ର ଅଭିନେତ୍ରୀ କାମ କରିବା ପାଇଁ ସେ ମୁମ୍ବାଇ ଯାଇଥିଲେ । ତାଙ୍କର ଭଉଣୀ ବନ୍ଦନା ଗୁପ୍ତା ମଧ୍ୟ ଜଣେ ଅଭିନେତ୍ରୀ । ପେଷା ୨୦୦୮ ମସିହାରେ ଅର୍ଚ୍ଚନା କଥାଚିତ୍ରରେ ଅଭିନୟ କରିବା ଆରମ୍ଭ କରିଥିଲେ । ସେ ଅନ୍ଦାମଇନା ମନସୁଲୋ ଜରିଆରେ ତେଲୁଗୁ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୦୯ ମସିହାରେ ସେ ଅଭିନେତା ଗଣେଶଙ୍କ ସହିତ ସର୍କସ ଜରିଆରେ କନ୍ନଡ଼ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ଏହାପରେ ସେ ଲିଫ୍ଟ କୋଡଲା, କାର୍ତ୍ତିକ ଏବଂ ଅଚ୍ଚୁ ମେଚ୍ଚୁରେ ଅଭିନୟ କରିଥିଲେ । ସେ ଋଷିୟ କଥାଚିତ୍ର ରାଜା ଭାସ୍କରେ ମଧ୍ୟ ଅଭିନୟ କରିଥିଲେ । ସେ ରସପୁଟିନ୍, ହ୍ୟାଙ୍ଗୋଭର ଏବଂ କାଞ୍ଚି ଭଳି ମାଲାୟଲମ୍ କଥାଚିତ୍ରରେ କାମ କରିଛନ୍ତି ।